কিথুরুয়ান ভিথানাগে
কসুন দিসি কিথুরুয়ান ভিথানাগে (সিংহলি: කිතුරුවන් විතානගේ; জন্ম: ২৬ ফেব্রুয়ারি, ১৯৯১) কলম্বোয় জন্মগ্রহণকারী শ্রীলঙ্কার আন্তর্জাতিকমানের ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে টেস্ট ক্রিকেটের পাশাপাশি একদিনের আন্তর্জাতিকেও অংশগ্রহণ করছেন। ক্রিকেট খেলায় তিনি মূলতঃ বামহাতি ব্যাটসম্যান হিসেবে দায়িত্ব পালন করে থাকেন। পাশাপাশি দলের প্রয়োজনে মাঝে-মধ্যে লেগব্রেক বোলিংও করেন। ৮ মার্চ, ২০১৩ তারিখে গলেতে অনুষ্ঠিত টেস্টে বাংলাদেশ ক্রিকেট দলের শ্রীলঙ্কা সফরের সময় তার টেস্ট অভিষেক ঘটে। ২৫ ডিসেম্বর, ২০১৩ তারিখে আবুধাবিতে অনুষ্ঠিত একদিনের আন্তর্জাতিকে পাকিস্তানের বিরুদ্ধে অভিষেক ঘটে তার। ২০১৪ সালে বাংলাদেশ সফরে শের-ই-বাংলা জাতীয় স্টেডিয়ামে অনুষ্ঠিত ১ম টেস্টে তিনি তার ১ম সেঞ্চুরি করেন। ৮ নম্বরে ব্যাটিংয়ে নেমে তিনি অপরাজিত ১০৩* রান সংগ্রহ করেন যা শ্রীলঙ্কান ব্যাটসম্যান থিলান সামারাবিরা’র সাথে যৌথভাবে সমতাসূচক সর্বোচ্চ রান।